CELEX: 62014TN0675
Language: hr
Date: 2014-09-22 00:00:00
Title: Predmet T-675/14: Tužba podnesena 22. rujna 2014. – Španjolska protiv Komisije

3.11.2014   
            
            
               HR
            
            
               Službeni list Europske unije
            
            
               C 388/24
            
         Tužba podnesena 22. rujna 2014. – Španjolska protiv Komisije
   (Predmet T-675/14)
   2014/C 388/30
   Jezik postupka: španjolski
   
      Stranke
   
   
      Tužitelj: Kraljevina Španjolska (zastupnik: M. García-Valdecasas Dorrego, Abogado del Estado)
   
      Tuženik: Europska komisija
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               poništi Provedbenu odluku Komisije od 9. srpnja 2014. o isključenju iz financiranja Europske unije određenih izdataka nastalih za države članice na temelju Komponente za jamstva Europskog fonda za smjernice i jamstva u poljoprivredi (EFSJP), u okviru Europskog fonda za jamstva u poljoprivredi (EFJP) i Europskog poljoprivrednog fonda za ruralni razvoj, u mjeri u kojoj se odnosi na Kraljevinu Španjolsku, i
            
         
               —
            
            
               Europskoj komisiji naloži snošenje troškova.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe tri tužbena razloga.
   
               1.
            
            
               Prvi tužbeni razlog
               Prvi tužbeni razlog koji se temelji na tome da su paušalni ispravak u neto iznosu od 2 7 31  208,07 eura i korišten način izračuna u suprotnosti s člankom 31. stavkom 2. Uredbe Vijeća (EZ) br. 1290/2005 od 21. lipnja 2005. o financiranju zajedničke poljoprivredne politike (SL L 209, str. 1.) (SL, posebno izdanje na hrvatskom jeziku, poglavlje 14., svezak 1., str. 44.) i smjernicama iz Dokumenta Komisije VI/5330/97 od 23. prosinca 1997. (Smjernice za izračun financijskih posljedica prilikom pripreme odluke o poravnavanju računa Komponente za jamstva EFSJP-a) i Dokument AGRI-64043-2005 (Communication from the Commission, on how the Commission intends in the context of the EAGGF-Guaranteev clearance procedure to handle shortcomings in the context of croos-compliance control system implemented by the Member State) jer paušalna procjena nije primjerena s obzirom na to da je tužitelj dao točnu procjenu stvarnog rizika za fond. Komisijine mjere primjene su neispravne, neproporcionalne i neopravdane.
            
         
               2.
            
            
               Drugi tužbeni razlog
               Drugi tužbeni razlog temelji se na tome da su kumuliranje egzaktnog ispravka u iznosu od 1 91  873,55 eura i općeg paušalnog ispravka od 2 % te način izračuna u suprotnosti s člankom 31. stavkom 2. gore navedene uredbe i dokumentima Komisije o smjernicama za izračun financijskih ispravaka jer se ne može upotrijebiti i kumulirati dvije metode izračuna za jednu te istu povredu. To je pravno nedosljedno, potpuno neproporcionalno i neopravdano.
            
         
               3.
            
            
               Treći tužbeni razlog
               Treći tužbeni razlog koji se temelji na ispravku naloženom za godinu podnošenja zahtjeva 2010., financijsku godinu 2011., predstavlja povredu članka 31. stavka 4. navedene Uredbe, pretpostavlja povredu načela lojalne suradnje i prava na obranu s obzirom da je tužitelj financijski ispravak neopravdano proširio na razdoblje koje je slijedilo nakon 24 mjeseca koja su prethodila Obavijesti, dok su, k tome, nedostaci već bili ispravljeni.